b"\n_START_ARTICLE_\nVariacions sobre un tema de \xc2\xabLa flauta m\xc3\xa0gica\xc2\xbb de Mozart\n_START_SECTION_\nContext\n_START_PARAGRAPH_\nDurant la seva estada a Par\xc3\xads des de 1813 fins a 1815 i durant la seva estada Londres des de 1815 fins al 1822, Ferran Sor produeix la seva major part de l'obra. Per exemple el ballet Cendrillon que es va estrenar a Londres el 1822 i a Par\xc3\xads l'any seg\xc3\xbcent. Durant el Trienni Liberal (1820-1823) Carlos, el germ\xc3\xa0 de Fernando Sor, fa viatges per Barcelona, Madrid, Par\xc3\xads i Londres. Quan est\xc3\xa0 a Londres es troba diverses vegades amb el seu germ\xc3\xa0. Fernando li dedica les Varacions sobre l'\xc3\xa0ria \xe2\x80\x9cO Cara Armonia\xe2\x80\x9d de la Flauta M\xc3\xa0gica de Mozart op. 9. Aquestes variacions es poden considerar l'obra m\xc3\xa9s important o l'obra m\xc3\xa9s coneguda de Fernando Sor, ja que forma part del repertori essencial de la guitarra cl\xc3\xa0ssica.\n_START_SECTION_\nL'Obra\n_START_PARAGRAPH_\nL\xe2\x80\x99obra est\xc3\xa0 composta a partir del tema Das klinget so herrlich (O Cara Armonia, en itali\xc3\xa0) de l\xe2\x80\x99\xc3\xb2pera La Flauta M\xc3\xa0gica de WA Mozart que veiem a la Figura 1 _NEWLINE_A la Figura 2 tenim el tema de l\xe2\x80\x99obra de Sor referent a l\xe2\x80\x99\xc3\xa0ria de Mozart._NEWLINE_Consta d'una Introducci\xc3\xb3 amb tempo lent Andante, el tema Andantino i quatre variacions, una en menor (la tercera) en la seva primera edici\xc3\xb3. Posteriorment se li afegeix una cinquena variaci\xc3\xb3 i una Coda per a un final m\xc3\xa9s brillant_NEWLINE_L\xe2\x80\x99obra est\xc3\xa0 escrita en un moment on Ferran Sor tenia una gran activitat concert\xc3\xadstica. El car\xc3\xa0cter virtu\xc3\xb3s de l\xe2\x80\x99obra resultava molt atractiu per al p\xc3\xbablic assistent. Una altra atracci\xc3\xb3 cap a aquest tipus d\xe2\x80\x99obres era recon\xc3\xa8ixer temes de moda del moment, com obres de compositors m\xc3\xa9s reconeguts com Mozart._NEWLINE__NEWLINE_Durant la seva estada a Londres, les seves obres es publicaven en aquesta mateixa ciutat o a Par\xc3\xads. Les creacions que es publicaven a Londres es donaven a con\xc3\xa8ixer principalment a partir de la Royal Harmonic Institution (RHI). Les Variacions op. 9 estan registrades a l'entrada d'aquesta entitat a dia d'1 de mar\xc3\xa7 de 1821. Molt possiblement, l'obra va ser estrenada aquell mateix any pel mateix compositor en un dels seus freq\xc3\xbcents recitals de guitarra. _NEWLINE_Una de les interpretacions refer\xc3\xa8ncia es troba a l'\xc3\xa0lbum Fernando Sor: Goyescas, Seguidillas, Boleras, de Xavier D\xc3\xadaz-Latorre, realitzada amb guitarra rom\xc3\xa0ntica. Tamb\xc3\xa9 tenim una versi\xc3\xb3 amb guitarra actual del guitarrista Manuel Barrueco"